DA
L 303/4
Den Europæiske Unions Tidende
23.11.2022
(8)
Med hensyn til jacobsmuslinger (Pecten jacobaeus) og tæppemuslinger (Venerupis spp.) fremhævede STECF, at der er forelagt yderligere dokumentation vedrørende jacobsmuslinger (Pecten jacobaeus).
Kommissionen anerkender, at der findes videnskabelige undersøgelser og publikationer vedrørende disse to arter og andre lignende arter af toskallede bløddyr, der fanges med mekaniserede skrabere i andre havområder, som tidligere er blevet vurderet af STECF.
Der skal i forbindelse med jacobsmuslinger (Pecten jacobaeus) og tæppemuslinger (Venerupis spp.) i det vestlige Middelhav tages hensyn til den høje overlevelsesrate, der ligesom for ovennævnte arter sandsynligvis gør sig gældende for disse to arter, idet medlemsstaterne samtidig opfordres til at foretage undersøgelser af arterne i det vestlige Middelhav.
(9)
Eftersom dokumentationen for overlevelsesraten for jacobsmuslinger (Pecten jacobaeus) og tæppemuslinger (Venerupis spp.) ikke er entydig, og STECF har konkluderet, at der er behov for yderligere videnskabelig dokumentation for overlevelsesraten for disse arter af toskallede bløddyr i det vestlige Middelhav, finder Kommissionen, at undtagelsen kun bør forlænges med en kort periode.
De berørte medlemsstater bør derfor forelægge STECF den relevante videnskabelige dokumentation med henblik på evaluering.
(10)
De berørte medlemsstater har i deres ajourførte fælles henstilling af 8. juli 2022 bekræftet deres tilsagn om at øge fiskeredskabernes selektivitet i overensstemmelse med resultaterne af de igangværende forskningsprogrammer med henblik på at mindske og begrænse omfanget af uønskede fangster, særlig fangster under de bevarelsesmæssige mindstereferencestørrelser.
(11)
Endvidere har medlemsstaterne i deres fælles henstilling af 8. juli 2022 forpligtet sig til at udpege yderligere områdelukninger de steder, hvor der er dokumentation for en høj koncentration af ungfisk, for at reducere dødeligheden for sådanne ungfisk.
(12)
De foranstaltninger, der foreslås i den ajourførte fælles henstilling af 8. juli 2022, er i overensstemmelse med artikel 15, stk.
4, artikel 15, stk.
5, litra b), og artikel 18, stk.
3, i forordning (EU) nr.
1380/2013.
Delegeret forordning (EU) 2021/2066 bør derfor ændres.
(13)
Eftersom foranstaltningerne i nærværende forordning har direkte indvirkning på de økonomiske aktiviteter og planlægningen af EU-fartøjernes fangstsæson, bør forordningen træde i kraft umiddelbart efter offentliggørelsen.
Den bør dog finde anvendelse fra en senere dato —
VEDTAGET DENNE FORORDNING:
Artikel 1 I artikel 3 i delegeret forordning (EU) 2021/2066 foretages følgende ændringer: a) I stk.
1 affattes litra a), b) og c) således: »a) jacobsmuslinger (Pecten jacobaeus), der fanges med mekaniserede skrabere (HMD), indtil den 31. december 2023 b) tæppemuslinger (Venerupis spp.), der fanges med mekaniserede skrabere (HMD), indtil den 31. december 2023 c) venusmuslinger (Venus spp.), der fanges med mekaniserede skrabere (HMD), indtil den 31. december 2024«.
b) Stk.
3 affattes således: »3.
Senest den 1. maj henholdsvis 2022 og 2023 fremsender de medlemsstater, der har en direkte forvaltningsmæssig interesse i fiskeriet i Middelhavet, Kommissionen yderligere data om udsmid og enhver anden form for videnskabelig dokumentation, der underbygger de undtagelser, der er fastsat i stk.
1, litra a) og b).
STECF vurderer de data og den dokumentation, der er indgivet, senest den 31. juli.«
Artikel 2 Denne forordning træder i kraft dagen efter offentliggørelsen i Den Europæiske Unions Tidende.